|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** | **Αθήνα, 30.10.2015** |
| **ΥΠΟΥΡΓΕΙΟ ΟΙΚΟΝΟΜΙΚΩΝ** | **ΠΟΛ: 1241** |
| **ΓΕΝΙΚΗ ΓΡΑΜΜΑΤΕΙΑ ΔΗΜΟΣΙΩΝ ΕΣΟΔΩΝ** |  |
| **Ι. ΓΕΝΙΚΗ ΔΙΕΥΘΥΝΣΗ ΦΟΡΟΛΟΓΙΚΗΣ ΔΙΟΙΚΗΣΗΣ** |  |
| **1. ΔΙΕΥΘΥΝΣΗ ΕΦΑΡΜΟΓΗΣ ΕΜΜΕΣΗΣ ΦΟΡΟΛΟΓΙΑΣ** |  |
| **ΤΜΗΜΑ Α΄ «ΦΠΑ»** |  |
| **2. Δ/ΝΣΗ ΠΑΡΟΧΗΣ ΦΟΡΟΛΟΓΙΚΩΝ ΥΠΗΡΕΣΙΩΝ** |  |
| **ΤΜΗΜΑ Β΄** |  |
| **ΙΙ. ΓΕΝΙΚΗ ΔΙΕΥΘΥΝΣΗ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΚΑΙ ΑΝΘΡΩΠΙΝΟΥ ΔΥΝΑΜΙΚΟΥ** |  |
| **ΔΙΕΥΘΥΝΣΗ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ Γ.Γ.Δ.Ε.** |  |

**Θέμα:**

Παράταση του χρόνου υποβολής των δηλώσεων ΦΠΑ των οποίων η καταληκτική προθεσμία υποβολής είναι η 30.10.2015.

**ΑΠΟΦΑΣΗ  
Ο ΑΝΑΠΛΗΡΩΤΗΣ ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ**

Έχοντας υπόψη:

1. Τις διατάξεις της περίπτωσης β΄ της παραγράφου 12 του άρθρου 38 του Κώδικα ΦΠΑ (κύρωση με το Ν.2859/2000 - ΦΕΚ 248 Α΄/7.11.2000) όπως ισχύουν, με τις οποίες προβλέπεται ότι με απόφαση του Γενικού Γραμματέα Δημοσίων εσόδων μπορεί να παρατείνεται ο χρόνος υποβολής της δήλωσης ΦΠΑ και καταβολής του φόρου σε περιπτώσεις ανωτέρας βίας που επηρεάζουν τη Φορολογική Διοίκηση ή σε περιπτώσεις εξαιρετικών και δυσμενών συμβάντων που επηρεάζουν τους φορολογούμενους.

2. Τις διατάξεις της περίπτωσης β΄ της παραγράφου 4 του άρθρου 36 καθώς και του άρθρου 38 του Κώδικα ΦΠΑ , όπως ισχύουν.

3. Τις διατάξεις του άρθρου 41 του Κώδικα Φορολογικής Διαδικασίας (Ν.4174/2013 - ΦΕΚ Α΄170), όπως ισχύουν.

4. Το Προεδρικό Διάταγμα 111/2014 (ΦΕΚ Α΄ 178) «Οργανισμός του Υπουργείου Οικονομικών».

5. Την υπ΄ αριθ. ΑΝ.ΥΠ.ΟΙΚ. 0003412 ΕΞ2015/22.10.2015 Απόφαση του Αναπληρωτή Υπουργού Οικονομικών με την οποία ορίζεται ως αναπληρωτής ΓΓΔΕ ο κ. Ιωάννης Μπάκας.

6. Των προβλημάτων που παρουσιάστηκαν στην ηλεκτρονική υποβολή των δηλώσεων ΦΠΑ με καταληκτική προθεσμία στις 30.10.2015 λόγω της αδυναμίας υποβολής τους από 1.10 έως 19.10.2015.

7. Το γεγονός ότι από τις διατάξεις της παρούσας απόφασης δεν προκαλείται δαπάνη σε βάρος του Κρατικού Προϋπολογισμού.

**Αποφασίζουμε**

1. Παρατείνεται η προθεσμία υποβολής των δηλώσεων ΦΠΑ που η καταληκτική προθεσμία υποβολής τους είναι η 30.10.2015 μέχρι και τις 6.11.2015.

2. Η προθεσμία καταβολής του φόρου, που τυχόν προκύπτει, από τις ανωτέρω δηλώσεις παρατείνεται μέχρι και τις 6.11.2015. Στην περίπτωση επιλογής της καταβολής του οφειλόμενου χρεωστικού υπολοίπου σε δόσεις η ανωτέρω ημερομηνία είναι καταληκτική μόνο για την πρώτη δόση.

3. Η υποβολή των ανωτέρω δηλώσεων πραγματοποιείται ηλεκτρονικά μέσω του ειδικού δικτύου TAXISnet.

4. Η απόφαση αυτή, που ισχύει από το χρόνο υπογραφής της, να δημοσιευθεί στην Εφημερίδα της Κυβερνήσεως.

|  |  |
| --- | --- |
| ΑΚΡΙΒΕΣ ΑΝΤΙΓΡΑΦΟ | Ο ΑΝΑΠΛΗΡΩΤΗΣ ΓΕΝΙΚΟΣ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ |
| O ΠΡΟΪΣΤΑΜΕΝΟΣ ΤΟΥ ΑΥΤΟΤΕΛΟΥΣ ΤΜΗΜΑΤΟΣ ΔΙΟΙΚΗΣΗΣ | **ΙΩΑΝ. ΜΠΑΚΑΣ** |